### Resumé

Byrådet har besluttet at igangsætte og fremme kommunalt fællesprojekt om stormflodsbeskyttelse af [adresse] og havn og at der søges om tilskud til finansiering via statens pulje til kystbeskyttelse.

Vejle Kommune har nu modtaget tilsagn fra Kystdirektoratet om tilskud til etablering af en sammenhængende stormflodsbeskyttelse af [adresse] og havn, svarende til fase 1 i stormflodsstrategien. Der er bevilliget et tilsagn om tilskud på 12.599.487 kr., dog maksimalt 40 % af de reelle anlægsudgifter til projektet. Tilskuddet er betinget af, at projektet realiseres inden for maksimalt 5 år.

### Sagsfremstilling

**Baggrund**

[adresse] for oversvømmelse (2021-2027) og Stormflodsstrategi sætter retning for etablering af en sammenhængende sikringslinje/zone, som skal beskytte [adresse] og havn til en vandstandskote på minimum to meter i fjorden, svarende til fase 1 i [adresse].

[adresse] besluttede 13. september 2023, pkt. 148, at igangsætte et kommunalt fællesprojekt for stormflodsbeskyttelse af [adresse] og på møde den 19. juni 2024 blev det i pkt. 148 besluttet at fremme projektet, at medtage den kommunale del af projektet i de kommende budgetprocesser og at der søges statens pulje til kystbeskyttelse.

Vejle Kommune søgte Kystdirektoratet om tilskud til projektet i 2023, men fik afslag med den begrundelse, at projektet ikke var på et stade, der var konkret nok.

**Ansøgning til om tilskud fra [adresse]**

Vejle Kommune har ansøgt Kystdirektoratet om tilskud til etablering af stormflodsbeskyttelse af [adresse] og havn den 1. oktober 2024.

I tilknytning til ansøgningen er der udarbejdet et dispositionsforlag. Dispositionsforslaget beskriver projektet i sin helhed og de forskellige delstrækninger projektet består af, herunder hvilke typologier og designkriterier, der anvendes. Dispositionsforslaget beskriver også, hvilke forhold, der skal undersøges nærmere, når det endelige projektforslag skal udarbejdes med efterfølgende detailprojektering og udbud.

Ansøgning og dispositionsforslag er lavet i samarbejde med [adresse], da flere delstrækninger er på havnens arealer.

**Tilsagn fra Kystdirektoratet om tilskud fra [adresse]**

Vejle Kommune har ansøgt om det maksimale tilskud der kan ydes på 30 mio. kr.

Vejle Kommune har den 13. december 2024 modtaget tilsagn fra Kystdirektoratet om tilskud til stormflodsbeskyttelse af [adresse] og havn. Det fulde beløb er ikke imødekommet, da der har været flere ansøgere til puljen, hvilket har medført, at der maksimalt kan gives 40 % i tilskud.

Der er modtaget tilsagn om et tilskud på 12.599.487 kr., dog maksimalt 40 % af anlægsudgifterne. Kystdirektoratet har i forbindelse med sin afgørelse lagt vægt på, at der opnås en meget høj risikoreduktion med projektet, og at der er tale om en helhedsorienteret løsning, der ligger inden for byzone samt inden for et risikoområde, der er udpeget jf. oversvømmelsesloven.

Der er en række betingelser for udbetaling af tilskud og tilskuddet gives kun til anlægsudgifter.

Vejle Kommune skal senest den 28. februar 2025 fremsende en skriftlig accept af tilsagnsbrevet til Kystdirektoratet.

Kystdirektoratet har vurderet, at projektelementerne inden for de delstrækninger, som hører under [adresse], ikke er tilskudsberettiget, da det er en del af havnens konstruktioner, hvor Trafikstyrelsen er myndighed.

Kystdirektoratet har vurderet, at det tilskudsberettiget beløb til projektet udgør 31.498.717 kr. og derfor er tilsagnet om tilskud beregnet ud fra dette beløb, hvor der er opnået maksimalt støtte på 40 %.

Tilsagn om tilskud fra Kystdirektoratet og dispositionsforslag (pixi-udgave) af projektet er vedlagt som bilag til sagen.

**Finansiering af stormflodsbeskyttelsen.**

De samlede omkostninger til projektering og etablering af en sammenhængende stormflodsbeskyttelse af [adresse] og havn jf. fase 1 i stormflodsstrategien er estimeret til at koste 77,6 mio. kr. ekskl. moms.  Fordelt med 51,7 mio. kr. til Vejle Kommune og 25,9 mio. kr. til [adresse].

I Membranprojektet er der afsat 20,5 mio. kr. til anlæg og i [adresse] budget 2025 er der afsat 5 mio. kr. til stormflodsbeskyttelse, hvilket sammen med tilskud fra Kystpuljen udgør i alt 38,1 mio. kr. Der mangler således en finansiering på 13.6 mio. kr. til [adresse] andel af projektet.

For at Vejle Kommune kan opnå tilskuddet forudsætter det, at hele projektet er realiseret inden for 5 år.

På mødet orienteres om projektet og tilsagnet om tilskud fra Kystdirektoratet.

### Klima og resiliensvurdering

En del af arbejdet med at gøre [adresse] robust til at modstå fremtidens klima, er at reducere risikoen for oversvømmelse og værditab, når vandstanden stiger og stormfloden raser.

I [adresse] for oversvømmelse - 2021-2027 er et af tiltagene at gennemføre fase 1 i [adresse]. Dvs. at der skal etableres en sammenhængende sikringslinje/zone, der skal beskytte [adresse] og havn til minimum en vandstand i fjorden på to meter.

### Sagens videre forløb

Sagen skal alene behandles af Klima-, Natur- og Miljøudvalget.

### Historik

#### Teknik- og Miljødirektøren indstiller, 13. januar 2025 pkt. 9:

at orienteringen tages til efterretning,

at Vejle Kommune fremsender en skriftlig accept af tilsagnsbrevet til Kystdirektoratet senest 28. februar 2025, og

at proces for restfinansieringen af projektet drøftes.

#### Beslutningen fra Klima-, Natur- og Miljøudvalget, 13. januar 2025, pkt. 9:

Orienteringen taget til efterretning.

Udvalget anbefaler Økonomiudvalget og Byrådet at der sendes en skriftlig accept til Kystdirektoratet.

Karsten Dahl var fraværende.

#### Beslutning fra Økonomiudvalget, den 20. januar 2025, punkt 13:

Anbefales.

### Beslutning

Godkendt.

Fraværende:

Flemming Johansen.

Karoline Overgaard. I stedet mødte Øivind Koch.

Tonny Christensen. I stedet mødte Ruben Holst.